טי. ג'יי. פארקר

טרנס ג'ונתן "טי. ג'יי." פארקר (באנגלית: Terence Jonathan "T. J." Parker; נולד ב-16 במאי 1984) כדורסלן עבר ומאמן כדורסל צרפתי-אמריקאי.

ראשית חייו 
פארקר נולד ב, צרפת, אך למד בבית הספר התיכון בלייל, אילינוי, ארצות הברית, שם שיחק כדורסל ופוטבול.

קריירת משחק

קריירת מכללות 
פארקר שיחק כדורסל מכללות באוניברסיטת נורת'ווסטרן בין 2002 ל-2005.

קריירה מקצועית 
לאחר שלא נבחר בדראפט ה-NBA 2005 חזר פארקר לצרפת וחתם בראסינג פריז. ב-19 בנובמבר 2006 הוא קלע שיא קריירה של 23 נקודות עם 7 שלשות מ-11 זריקות בניצחון 83–77 על פו אורטז. ב-2007 הצטרף למועדון הכדורסל נאנסי מליגת העל הצרפתית.

בשנת 2009 עבר לאסוול ליון-וילרבאן. לאחר ששיחק בליגה השלישית עם אורשי פרש פארקר מכדורסל מקצועני ב-2010, עקב בעיות ברכיים.

קריירה בנבחרת הלאומית 
פארקר היה חבר בנבחרות צרפת עד גיל 18 ועד גיל 20. הוא שיחק באליפות אירופה לנוער 2002. הוא התאמן במדי הנבחרת הבוגרת ב-2006.

קריירת אימון 
לאחר קריירת המשחק הקצרה שלו מונה פארקר ב-2013 לעוזר מאמן באסוול ליון-וילרבאן. בינואר 2018 הוא מונה למאמן זמני לאחר שג'יי. די. ג'קסון פוטר מתפקידו. לאחר מכן הוא חזר לעמדת העוזר לאחר מינויו של זבזדן מיטרוביץ' למאמן ראשי.

ב-17 ביוני 2020 מונה פארקר למאמן הראשי של הקבוצה. כמאמן הקבוצה הוא זכה באליפות צרפת בכדורסל ב-2021 ו-2022 ובגביע הצרפתי ב-2021. הוא פוטר מתפקידו ב-20 באוקטובר 2023.

חיים אישיים 
אביו של פארקר, טוני פארקר האב, הוא כדורסלן עבר מקצועני. אמו, פמלה פירסטון, היא הולנדית. דודו של פארקר, יאן ויינזה, הוא מדליסט זהב אולימפי בחתירה. טי. ג'יי. הוא אחיו הצעיר של טוני פארקר, שחקן ה-NBA לשעבר ונשיא אסוול ליון-וילרבאן. אחיו הצעיר פייר גם היה בעבר כדורסלן מקצועני.

קישורים חיצוניים 

 על הקווים: טי.ג'יי פארקר, באתר מכבי תל אביב, 30 במרץ 2022

הערות שוליים 

כדורסלני נאנסי
כדורסלני ראסינג פריז
כדורסלני אוניברסיטת נורת'ווסטרן
כדורסלנים צרפתים
מהגרים מצרפת לארצות הברית
כדורסלני אסוול ליון-וילרבאן
צרפתים שנולדו ב-1984